‫- סדרה של NETFLIX -‬
‫בית הסוהר זניצה, בוסניה והרצגובינה.‬
‫בית סוהר שמור קומוניסטי לשעבר נרקב.‬
‫ירית בהרבה אנשים?‬
‫כן.‬
‫הרבה. זה לא מטריד אותי.‬
‫במדינה מוכת מאפיה ופשע מאורגן,‬
‫יש בכלא הזה תערובת מצמררת‬ ‫של גברים מסוכנים במיוחד.‬
‫אהבתי להילחם, זה היה בדם שלי.‬
‫סוחרי נשק, ראשי פשע ורוצחים אכזריים.‬
‫אני רוצח במובן מסוים, אבל גם לנו יש לב.‬
‫אני אשהה שבוע בבית הסוהר הזה,‬ ‫שגילו 130 שנה,‬
‫אבל זאת לא הפעם הראשונה שלי‬ ‫מאחורי הסורגים.‬
‫שמי רפאל רואו.‬
‫הורשעתי בבריטניה ברצח שלא ביצעתי,‬
‫ונגזר עליי מאסר עולם ללא שחרור על תנאי.‬
‫נדרשו לי 12 שנים ארוכות כדי לטהר את שמי.‬
‫כיום, אני מסייר בעולם‬
‫כדי לראות איך מתנהלים החיים‬ ‫בבתי הסוהר הקשים ביותר בעולם.‬
‫בוסניה, מרכז אירופה.‬
‫לפני פחות מ-30 שנה התחוללה כאן מלחמה קשה.‬
‫בכל מקום בבוסניה‬
‫יש תזכורות מתמידות לסכסוך האיום‬
‫שהשתולל כאן,‬
‫כמו חורי הקליעים האלו מירי צלפים.‬
‫אחרי קריסת יוגוסלביה הסוציאליסטית,‬
‫בוסניה הכריזה על עצמאות,‬
‫אבל אז פרץ סכסוך אכזרי,‬
‫שמשך לוחמים מכל רחבי האזור.‬
‫יותר מ-200 אלף איש נהרגו בלחימה,‬ ‫נטבחו או היו קורבנות לטיהור אתני.‬
‫שני מיליון נמלטו מהמדינה.‬
‫אבל הכאוס שאחרי המלחמה‬
‫אפשר לקבוצות מאפיה לתפוס שליטה.‬
‫אחרי המלחמה פשטו עוני וחוסר יציבות,‬
‫ורשתות של ארגוני פשע שגשגו בחופשיות,‬
‫מה שהוביל לבעיות קשות באירופה‬
‫בכל הנוגע לסחר בנשק, בסמים ובאנשים.‬
‫כיום, בוסניה קרובה לרוסיה‬
‫ברשימת המדינות‬ ‫הגרועות ביותר באירופה לפשע מאורגן.‬
‫אם יתפסו,‬
‫רבים מהפושעים המסוכנים האלו‬ ‫ישלחו לכלא זניצה.‬
‫וזה המקום שאשהה בו כל השבוע הבא.‬
‫מלחמות מחריבות חיים.‬
‫הן מטפחות אכזריות ופשיעה קשה.‬
‫בבית הכלא שאהיה בו בבוסניה‬
‫כלואים כמה מבכירי הפשע המאורגן.‬
‫האנשים האלו ידועים‬
‫באלימות ובהפחדה קיצוניות,‬
‫ואני לא יודע למה לצפות כשאגיע לשם.‬ ‫זה יקרה בקרוב.‬
‫לבית הסוהר השמור זניצה יצא שם רע.‬
‫אחרי מלחמת בוסניה,‬
‫נרשמו כאן הפרות רחבות היקף של זכויות אדם‬
‫ואפילו עינויים.‬
‫אז אני מקווה שיתייחסו אליי בצורה הוגנת.‬
‫- היום הראשון -‬
‫תפנה לקיר. תרים ידיים.‬
‫נבצע חיפוש בטפיחות‬
‫למקרה שיש לך משהו אסור.‬
‫טוב, תוריד את הידיים. תסתובב אליי.‬
‫אתה יכול להיכנס.‬
‫עליך להיות עירום בחיפוש הזה.‬
‫פתח את הפה.‬
‫תרים ותוריד את הלשון.‬
‫הבט לשמאל. לימין.‬
‫תפשוט את התחתונים.‬
‫עברתי הרבה חיפושי גוף בבית הסוהר,‬
‫וזהו אחד המשפילים יותר.‬
‫תרים קצת את איברי המין שלך.‬
‫בסדר. תסתובב.‬
‫תכרע.‬
‫תשתעל.‬
‫טוב.‬
‫תיכנס לשם.‬
‫עמוד ליד הקיר.‬
‫זה היה תהליך יסודי מאוד.‬
‫הפשיטו אותי לגמרי, בדקו מתחת לביצים שלי,‬
‫אמרו לי לכרוע ולהשתעל.‬
‫הם באמת יסודיים כדי להבטיח‬
‫שהאסירים שנכנסים לבית הסוהר הזה‬
‫לא מבריחים פנימה דברים.‬
‫עצור.‬
‫חכה.‬
‫תלבש את המכנסיים והחולצה.‬
‫לאלץ אסירים ללבוש מדים‬
‫היא אחת הדרכים להראות‬ ‫שיש לציית לחוקים כאן.‬
‫אלו לא הבגדים הכי חמים,‬ ‫אבל יש לי מדים לפחות.‬
‫בוא איתי.‬
‫הבניינים,‬
‫יש אחד או שניים שנראים חדשים,‬
‫אבל רובם…‬
‫המקום הזה שבור.‬
‫אני בדרכי לתאים,‬ ‫שם אפגוש לראשונה את שותפיי לתא.‬
‫המשך ישר.‬
‫הלב שלי הולם חזק.‬
‫האגף הזה מאוכלס בגברים אלימים רבים‬ ‫וכאלו שהורשעו בסחר בנשק,‬
‫בסמים ובאנשים.‬
‫זה החדש.‬
‫שותפיי לתא יכולים להיות‬ ‫ראשי מאפיה או רוצחים.‬
‫תחלוץ נעליים.‬
‫היכנס.‬
‫בסדר. אני?‬ ‫-כן.‬
‫אלוויס.‬ ‫-אלוויס. רפאל.‬
‫רפאל.‬
‫נעים להכיר.‬
‫אחד, שניים, שלושה, ארבעה,‬ ‫חמישה, שישה אנשים כאן?‬
‫חמישה. כן.‬
‫חמישה כולל אותך.‬
‫ארבעה ואני שווה חמישה.‬
‫כן.‬ ‫-בסדר.‬
‫בוא נסדר את המיטה שלך.‬
‫נסדר את המיטה שלך עכשיו!‬
‫בסדר.‬
‫תראה.‬
‫כך זה צריך להיראות.‬
‫בסדר.‬
‫תחזיק שם.‬
‫גם אתה גר בתא הזה?‬ ‫-כן.‬
‫שמי רפאל.‬ ‫-אני אלדין.‬
‫אל תדבר יותר מדי כשאנחנו מסדרים מיטה!‬
‫תכניס מלמטה.‬
‫את זה לכאן.‬
‫כרית.‬
‫סיימנו.‬
‫תודה על העזרה, אלוויס.‬
‫הבאת סיגריות? אתה מעשן?‬
‫לא.‬
‫הבאת משהו?‬
‫לא.‬
‫איזה מין וסט זה?‬
‫מה? אתה אוהב את מחמם הגוף שלי?‬
‫אתה רוצה שאוריד אותו ממך?‬
‫זו לא קבלת פנים ידידותית במיוחד.‬
‫אתה אוהב לנקות חלונות?‬
‫החלונות האלו?‬ ‫-כן.‬
‫תן לו את העיתון.‬
‫תן לו את הבקבוק הזה.‬
‫חייבים לשמור על הניקיון.‬
‫יש בעיה? קדימה!‬
‫בסדר.‬
‫התחושה היא שאתה מבקש ממני לעשות את זה‬
‫לא כי זה צריך להיעשות,‬
‫אלא כי אתה רוצה שאעשה זאת.‬
‫אתה צריך לעשות מה שאומרים לך.‬
‫כי זה בית סוהר.‬
‫לא גן ילדים.‬
‫לא, כמובן.‬
‫כל שאר התאים לאורך המסדרון זהים לתא הזה?‬
‫אל תנופף בידיים כשאתה מדבר איתי.‬
‫נכון. אני משתמש הרבה בידיים כשאני מדבר.‬
‫אני לא מרשה את זה איתי.‬
‫למה אתה כאן?‬
‫רצח ופשע מאורגן.‬
‫אז אתה בוס בפשע המאורגן?‬
‫כן.‬
‫אתה אוהב את התואר הזה?‬ ‫נראה שזה מעלה חיוך על פניך.‬
‫לבסוף, אחד משותפיי האחרים לתא מחלץ אותי.‬
‫אם קל יותר לדבר איתי כי אני דובר אנגלית,‬
‫אז גש לכאן ודבר איתי.‬
‫סליחה, לא קלטתי את שמך.‬ ‫-אלדין.‬
‫אלדין.‬ ‫-אלדין.‬
‫אני מבטא את זה נכון? אלדין?‬ ‫-כן.‬
‫בסדר.‬
‫וזה השותף שלנו לתא, מוהארם.‬
‫הוא שותף נוסף.‬ ‫-היי.‬
‫הארם.‬ ‫-מוהארם.‬
‫מוהארם. כן. נעים להכיר גם אותך.‬
‫למה אתה כאן?‬
‫הונאה, הלבנת כספים וסחר בנשק.‬
‫התחלתי לעבוד במשטרת האיחוד האירופי.‬
‫שלושה שבועות וחצי לפני שהייתי אמור להתחתן,‬
‫נהג שיכור הרג את אשתי,‬
‫וכל חיי התהפכו.‬
‫לא רציתי לשרת יותר במשטרה.‬
‫רציתי להיות פושע. רציתי להמר,‬
‫רציתי לגנוב נשק, למכור נשק.‬
‫ומשום כך הגעתי לכאן.‬
‫זאת הפעם הראשונה שלך בכלא?‬
‫לא, ישבתי גם ב-2011.‬
‫כמה זמן?‬
‫שנה וחצי. על נשיאת נשק.‬
‫זה היה עוזי אוטומטי.‬
‫למה הסתובבת עם עוזי אוטומטי?‬
‫האמת שאין לי הסבר.‬
‫אלדין הציע לערוך לי סיור.‬
‫זה החדר הראשי שכולם מעשנים בו.‬
‫אנחנו משחקים שחמט. קוראים עיתון.‬ ‫אנחנו מקבלים עיתון כל יום.‬
‫והשירותים כאן.‬
‫אני מריח. אתה בטח חסין לריח.‬
‫זאת המקלחת.‬ ‫-בסדר.‬
‫אלו השירותים.‬
‫בסדר.‬
‫אתה בטח לא מריח אבל אני כן.‬ ‫יש כאן ריח חזק.‬
‫הריח חזק בגלל החור בקירות‬
‫והמים שיורדים.‬
‫אי אפשר לעשות עם זה דבר. זה בניין ישן.‬
‫ארבעה כיורים עם מים.‬
‫יש מים חמים וקרים.‬ ‫-יש מים חמים כל יום.‬
‫כן, ומי אחראי לניקיון?‬
‫מישהו אחר כל יום.‬
‫שום ניקיון לא יהפוך את המקום לנעים.‬
‫זה ממש כמו במאה ה-19.‬
‫באיזו תדירות יוצאים החוצה?‬
‫שעתיים להסתובב ושעתיים להתאמן,‬ ‫ללכת לחדר הכושר.‬
‫בסדר.‬ ‫-פעם אחת בבוקר,‬
‫ופעם אחת אחה"צ.‬ ‫-בסדר.‬
‫אבל באופן מפתיע, באגף הזה בבית הסוהר,‬
‫לא נועלים בלילה את הדלתות‬ ‫גם כשמדובר בפושעים האלימים ביותר.‬
‫הם יכולים לנוע בחופשיות באזור הזה.‬
‫זאת הדלת הנעולה היחידה.‬
‫אז בשבע, כשנועלים את הדלת הזאת,‬
‫משאירים אתכם להסתדר בעצמכם?‬ ‫-כן.‬
‫זה נוהל רגוע למדי, לא?‬
‫אני לא מרגיש כלוא כאן.‬ ‫אני לא מרגיש את הסגר.‬
‫צריך להיות אמון טוב ביניכם.‬
‫אנשים חושבים,‬ ‫"האסירים מסוכנים, אכזריים, אלימים.‬
‫"איך נותנים להם כל כך הרבה מרחב?‬ ‫הם בטח רבים כל הזמן".‬
‫אני לא אומר שזה לא קורה. אנשים מתקוטטים.‬
‫כמובן.‬
‫בחודש שעבר, הסתבכתי בקטטה‬ ‫ונשלחתי לבידוד ל-15 יום.‬
‫מה היה הסיפור?‬
‫זה היה טיפשי.‬ ‫מריבה על השלט רחוק והטלוויזיה.‬
‫ואיבדת 15 יום בבידוד.‬
‫כן.‬
‫בתא, אני מנסה ליצור‬
‫קשר טוב יותר עם שותפי לתא המאיים, אלוויס,‬
‫אז אנחנו מתיישבים לשוחח.‬
‫זאת לא הפעם הראשונה שלך בכלא.‬
‫לא.‬
‫הפעם הרביעית.‬
‫ארבע פעמים.‬ ‫-כן.‬
‫אז כמה שנים ישבת בכלא בסך הכול?‬
‫בערך 13 שנה.‬
‫כמי שעמד בראש רשת של פשע מאורגן,‬
‫אילו דברים הובלת אותם לעשות?‬
‫שוד, חבלה גופנית חמורה.‬
‫הרבה דברים.‬
‫אם התבקשתי להצית באש שלוש מכוניות,‬
‫הייתי שולח שניים-שלושה בחורים לעשות את זה.‬
‫זו עסקה.‬
‫אם מישהו מטריד אותך, אתה רוצה שאפגע בו,‬
‫שאשרוף את המכונית שלו, את הבית שלו,‬
‫רק כדי להרוס אותו.‬
‫הרווחת הרבה כסף מפשיעה?‬
‫היו לי הרבה דברים.‬
‫כסף, מכוניות טובות,‬
‫הרבה כלי נשק, הרבה סמים.‬
‫הרבה נשים מסביב.‬
‫ירית בהרבה אנשים?‬
‫הרבה.‬
‫הרבה?‬ ‫-כן.‬
‫למה זה מצחיק אותך?‬
‫זה מצחיק כי זה לא יוצא דופן מבחינתי.‬
‫זה לא מטריד אותי.‬
‫אתה מתחרט על משהו שעשית?‬
‫אם אני מצטער?‬
‫כן. פעם אחת היה רצח במהלך שוד.‬
‫האיש ההוא לא היה אמור למות.‬
‫אני מצטער מאוד על האיש ההוא.‬
‫כשנכנסתי לתא, לא ידעתי למה לצפות.‬
‫אבל היה די מלחיץ‬ ‫לפגוש את אלוויס ושאר שותפיי לתא.‬
‫הוא ראש פשע לשעבר,‬
‫והוא רגיל לשלוט באנשים ולנהל אותם.‬
‫הוא נראה לי לא יציב.‬
‫ברגעים מסוימים חשבתי שהוא יקפוץ עליי,‬
‫וחשבתי שאם הוא יכוון לגרון שלי,‬
‫אוכל להכות בו ביד ימין.‬
‫זאת מנטליות ההישרדות בכלא‬
‫כשאתה לא מכיר את האנשים שעומדים מולך.‬
‫אני מגלה שלרבים מהאסירים כאן‬
‫יש ניסיון רב בפשעים אלימים בסגנון המאפיה.‬
‫אני רוצה לברר אם עושים בכלא הזה משהו‬
‫כדי לשנות את הפושעים הקשוחים האלו.‬
‫- היום השני -‬
‫זהו הבוקר הראשון שלי בכלא זניצה.‬
‫אלוויס יצא לעבודת יומו בחמש בבוקר,‬
‫אז נשארתי בחברתם של אלדין ומוהארם.‬
‫בדיקה.‬
‫זאת הקריאה למסדר, נכון?‬ ‫-כן.‬
‫כל יום ב-7:30 נשמעת צפירה‬ ‫ומתקיים מסדר זריז.‬
‫זה נגמר.‬ ‫-זהו?‬
‫כן, אפשר ללכת.‬
‫לא נראה שהוא ספר בכלל.‬
‫יש מספר אנשים שיצאו לעבודה בחמש בבוקר.‬
‫הוא סימן אותם, אז הוא יודע בדיוק כמה‬
‫אנשים כאן, מי בעבודה ומי במקום אחר.‬
‫אתה עובד? תלך לעבודה היום?‬
‫לא, אני לא יכול לעבוד. סיפרתי לך כבר.‬
‫הסתבכתי בקטטה לפני שבועיים.‬
‫אז אתה בעונש.‬
‫אני בעונש. אני בקבוצה סי.‬
‫כן. אז אתה בקטגוריה התחתונה.‬
‫עליי לחכות ארבעה חודשים‬ ‫עד שאוכל להתחיל לעבוד,‬
‫או להתחיל לעשות משהו חיובי שוב.‬
‫באמת? ארבעה חודשים…‬ ‫-כן.‬
‫זה גזר הדין שלך. ארבעה חודשים…‬ ‫-זה העונש שלי.‬
‫של אובדן זכויות בגלל קטטה.‬ ‫-כן, ו-15 יום בבידוד.‬
‫אני יודע מניסיוני המר‬ ‫שקשה לשבת 15 יום בבידוד.‬
‫נדמה שהעונש על הפרת החוקים כאן‬ ‫מיידי וחמור.‬
‫אבל כאסיר חדש,‬ ‫הדף שלי חלק ויש לי זכויות מלאות,‬
‫אז אני יכול לעבוד.‬
‫לכאן?‬ ‫-כן.‬
‫אני מתייצב למשמרת במטבח.‬
‫אתה רוצה שאעשה את זה?‬ ‫-ככה, מכל הצדדים.‬
‫בסדר. גם אתה מדבר אנגלית?‬ ‫-כן.‬
‫טוב, בסדר.‬
‫אתה הכנת את זה?‬ ‫-כן.‬
‫ככה, רואה?‬
‫זה מהיר יותר.‬
‫כן, בסדר.‬
‫בסדר. כי יאשימו אותנו…‬
‫אני לא שמח במיוחד לראות את שותפי לתא,‬ ‫אלוויס, ראש פשע לשעבר.‬
‫אתה לא עושה את זה כמו צריך.‬ ‫צריך לעשות את זה ככה.‬
‫הוא אמר לעשות את זה בכיוון ההפוך.‬ ‫אתה אומר לעשות ככה.‬
‫ככה.‬
‫תחליטו, חבר'ה.‬
‫אלוויס יושב כבר שבע שנים‬ ‫מתוך 20 שנגזרו עליו.‬
‫למרות האנרגיה המאיימת שלו,‬
‫נדמה שהוא נהפך כאן לעובד חרוץ,‬
‫והיום הוא גם קצת יותר ידידותי.‬
‫בוא נרוקן את אלו. תביא את זה.‬
‫אקח את הקל ביותר.‬
‫תביא גם את השני.‬
‫כן. חשבתי שאני עושה את העבודה הקלה,‬
‫ואתה שולח אותי לעשות את העבודה הקשה.‬
‫לעזאזל, זה כבד.‬
‫אז אתה כאן מחמש בבוקר?‬
‫כן, אני כאן מחמש עד 12:00.‬
‫משלמים לך על העבודה פה?‬
‫כן.‬
‫אני מקבל 100 אירו לחודש.‬
‫המשכורת הזאת מספיקה לחיים סבירים כאן.‬
‫אנחנו יכולים לקנות פירות,‬
‫משחת שיניים, וכל שאר הדברים שאנחנו צריכים.‬
‫למה אתה אוהב לעבוד כאן?‬
‫אני רוצה ללמוד להיות שף.‬
‫למה?‬
‫אולי אוכל להיות שף כשאשתחרר.‬
‫זה שינוי גדול מאוד לסגנון החיים שלך.‬
‫כן, אני אנסה. אם זה יצליח, זה יצליח.‬
‫חשבתי שכשאבוא לכאן,‬
‫אמצא אותך עם הרגליים למעלה,‬ ‫מחלק פקודות לאחרים,‬
‫אבל הפתעת אותי במאמצים שלך, אלוויס.‬
‫אני חושב אחרת משחשבתי פעם.‬
‫החשיבה שלי בריאה יותר.‬
‫רכשתי הרגלי עבודה כאן‬ ‫כי מעולם לא עבדתי במשהו רגיל בעבר.‬
‫השתניתי מאוד. אני כבר לא אותו אדם.‬
‫למדתי הרבה על מהלך העניינים כאן,‬
‫אבל למדתי גם הרבה על אלוויס.‬
‫זה מרתק.‬
‫הוא מאמין שזה שינה את האישיות שלו,‬ ‫את האופי שלו.‬
‫אבל יש באלוויס צד נוסף,‬
‫אנרגיה מאיימת שאני חש בנוכחותו.‬
‫אבל הוא עובד קשה. זה מעורר בו השראה.‬
‫ובעיניי זה חיובי.‬
‫המשמרת שלי במטבח הסתיימה.‬
‫אמרו לי שאסירים כמוני,‬ ‫שמתנהגים בהתאם לכללים,‬
‫זוכים לצאת לאוויר הפתוח.‬
‫כל יום אנחנו עושים קצת פעילות גופנית,‬
‫ולשם אני הולך עכשיו.‬
‫יש פה מגרש כדורסל, מגרש כדורגל.‬
‫יש להם כלוב משקולות,‬
‫ומשקולות שנראות ישנות וחלודות מאוד.‬
‫הכול ישן קצת,‬
‫אבל זה הרבה יותר טוב מכלום.‬
‫מרשים אותי שיש לאסירים תמריץ להתנהג יפה,‬
‫בין אם מדובר בעבודה במטבח‬ ‫או אימון בחדר הכושר.‬
‫נראה לי שהם מנסים לעשות משהו‬
‫שמציע שינוי כלשהו לאנשים שמגיעים לכאן.‬
‫- היום השלישי -‬
‫זהו היום השלישי שלי בכלא זניצה, בוסניה.‬
‫אני מחפש את השותף הנחמד יותר שלי, אלדין,‬
‫אבל אני לא מוצא אותו.‬
‫בוא נלך מסביב. קדימה.‬
‫אחד הסוהרים אומר לי איפה אוכל למצוא אותו.‬
‫כמה ימים אחרי שפגשתי את אלדין,‬
‫הוא הסתבך שוב.‬
‫נראה לי שהוא טיפוס כזה.‬
‫הוא הועבר לבידוד.‬
‫נדמה שמקבלים הרבה חופש כאן‬ ‫אם מתנהגים כראוי,‬
‫אבל עכשיו אראה מה קורה כשלא.‬
‫מה שלומך?‬
‫מה קרה, גבר? איך זה שהגעת לכאן?‬
‫הסוהר אמר לי לחזור לחדר שלי,‬
‫וסירבתי לפקודה ישירה‬
‫ואמרתי לו שאני לא חוזר לחדר שלי.‬
‫התחלתי להתווכח איתו אז הוא אזק אותי‬
‫ולקח אותי לבידוד.‬
‫יש לי פה גדול. אני אוהב לדבר הרבה.‬
‫הפה שלי מהיר מהחשיבה שלי.‬
‫זאת הפעם ה-14 בשש שנים שאני בבידוד.‬
‫הפה של אלדין שלח אותו‬ ‫ל-15 יום נוספים לבדו.‬
‫והתא הזה די מדכא, נכון?‬
‫יש לך שולחן וכיסא,‬
‫לוח בטון עם מזרן.‬
‫זה כל מה שיש לי.‬ ‫שתי כריות, שתי שמיכות ומזרן.‬
‫בלי סיגריות. שום דבר. אתה יכול לאכול.‬ ‫אין עיתון. אין מה לעשות.‬
‫אתה כאן 23 שעות ביממה,‬
‫ויש לך שעה ללכת בחוץ.‬
‫בהתחשב בכך שהיית כאן 14 פעמים,‬ ‫ברור שזה לא משפיע.‬
‫זה לא משפיע עליך.‬
‫זה גורם לך להשתגע. לא אשקר לך.‬
‫זה מחמיר את המצב עוד יותר.‬ ‫זה מכעיס אותי יותר.‬
‫זה מעצבן אותי, ואני כועס על כולם‬
‫כשאני יוצא מכאן,‬
‫ואז אני ממשיך לעשות דברים מטופשים‬ ‫ששולחים אותי שוב לבידוד.‬
‫אפשר לכלוא אותי בחדר ולהשליך את המפתח,‬
‫ואתנהג יפה במשך 15-20 יום בחודש,‬
‫ואז משהו בראש שלי חוזר להיות כמו קודם,‬
‫ואני שוב מתנהג כמו קודם.‬
‫אתה חושב שההתנהגות שלך נובעת מבעיה נפשית?‬
‫עברתי את המלחמה.‬
‫הייתי בתוך בית כילד בן תשע‬
‫כשאנשים הגיעו עם נשק אוטומטי,‬ ‫לקחו את אבי למחנה ריכוז,‬
‫לקחו אותי למחנה ריכוז.‬
‫זה השפיע מאוד על הילדות שלי ועל הכול.‬
‫אני לא רוצה להשתמש בזה כתירוץ.‬
‫אני לא יכול להמשיך לעשות דברים כאלו.‬ ‫אני תמיד תולה הכול בזה.‬
‫יש כאלו שקרו להם דברים גרועים יותר.‬
‫מישהו איבד במלחמה את כל משפחתו.‬
‫רציתי רק שתבין‬
‫מה גרם לי להיהפך…‬ ‫-אני מבין.‬
‫מאדם חיובי לאדם שלילי.‬
‫אני מבין.‬
‫טוב, אני מקווה שתתחיל לראות דברים אחרת.‬
‫מבין?‬ ‫-אין בעיה.‬
‫יום נעים.‬ ‫-גם לך. שמור על עצמך.‬
‫כך אעשה.‬
‫עבור מישהו שחווה טראומה קשה כמו אלדין,‬
‫אני לא בטוח שבידוד הוא התשובה.‬
‫אי אפשר להדגיש מספיק כמה מזיק לאנשים‬
‫לבלות ימים שלמים בחלל הקטן הזה לבדם. ‬
‫שהיתי בעצמי חודשים רבים בבידוד כזה.‬
‫זה לא עוזר לשנות את האדם.‬
‫לפעמים זה רק הופך אותך‬ ‫לכועס ולמתוסכל יותר.‬
‫זה מה שעובר עליו, לדבריו.‬
‫אני רוצה לדעת‬ ‫איך הסוהרים מצדיקים את היחס הקשוח הזה.‬
‫בוריס סוקו עובד פה כבר 15 שנה.‬
‫הייתי בסביבה רגועה יותר.‬
‫הייתי בבידוד ששולחים אותם אליו כעונש.‬
‫מה זה משרת? מה המטרה?‬
‫תאמין לי, המטרה של זה,‬
‫המטרה של לבודד אסירים‬ ‫שלא מצייתים שוב ושוב‬
‫לחוקים ולתקנות היא‬
‫שכשהאסירים יושבים בבידוד‬ ‫הם לומדים שרק ההתנהגות שלהם,‬
‫התנהגות טובה,‬
‫תזכה אותם בשיפורים ובתגמולים.‬
‫הם צריכים ללמוד‬ ‫ולהבין את הלקח הזה בעצמם‬
‫כשהם שוהים כאן.‬
‫יש דברים שהשתנו באופן משמעותי‬ ‫בתקופה שלך כאן כסוהר?‬
‫אני יכול לומר שמבחינת האסירים,‬
‫הרבה יותר קל עכשיו לרצות את העונש.‬
‫כסוהרים, העבודה שלנו קשה יותר.‬
‫נעשה מאמץ קולקטיבי לעזור לאסירים‬
‫שביצעו פשעים בחוץ‬
‫להשתקם בזמן שהם כאן,‬
‫ולהיהפך לאזרחים שומרי חוק רגילים‬
‫שיצייתו לחוקי החברה.‬
‫אפשר אולי להצדיק‬ ‫גישה קשוחה מאוד של "מקל וגזר"‬
‫אם היא באמת משנה לטובה אסירים.‬
‫אבל עברייני המאפיה הקשוחים‬ ‫והפושעים ששבים לכאן שוב ושוב‬
‫אינם מקרים שקל לשקם.‬
‫בזמן הארוחה למחרת,‬ ‫אני מוצא את שותפי לתא וראש הכנופיה אלוויס.‬
‫היחסים בינינו טובים יותר עכשיו‬ ‫ואני מצטרף אליו לארוחת הצהריים.‬
‫כולם מקבלים אותו דבר‬ ‫או שהם יכולים לבחור מה שהם רוצים?‬
‫אתה יכול לבחור.‬
‫מגשי המתכת האלו‬ ‫לא קיימים כבר במקומות רבים.‬
‫הם כלי נשק מסוכנים מאוד, אבל יש…‬
‫יש אמון רב בין האסירים כאן,‬
‫והם עדיין משתמשים במגשים האלו.‬
‫לא ראיתי כאלו מאז שישבתי בעצמי בכלא.‬
‫אני רוצה לדעת מה גרם לאלוויס‬ ‫להיהפך לגנגסטר מלכתחילה.‬
‫זהו…?‬
‫אח.‬ ‫-זה אחיך.‬
‫כן.‬ ‫-שלום.‬
‫שלום.‬ ‫-נעים להכיר.‬
‫שמי סאמי.‬
‫סאמי.‬
‫גם אלוויס וגם אחיו הגדול, סאמי,‬ ‫היו מעורבים בפשע מאורגן.‬
‫אני מנסה לראות את הדמיון,‬ ‫אבל הוא היפה מבין שניכם, נכון?‬
‫שניהם מרצים מאסרים ארוכים‬ ‫באשמת שוד מזוין ורצח.‬
‫ספרו לי קצת על המקום שבאתם ממנו.‬
‫איך הייתה הילדות שלכם?‬
‫הייתה לנו ילדות קשה וענייה.‬
‫ילדות ענייה.‬
‫אבא שלנו שרת בצבא בוסניה והרצגובינה,‬
‫ונותר נכה.‬
‫מה הסיבה שנעשיתם מעורבים בפשע, לדעתכם?‬
‫העוני, בעיקר.‬
‫כי הארץ הייתה במלחמה.‬
‫אבא שלנו לא יכול היה לממן את כל הדברים‬ ‫שבחור צעיר או מתבגר זקוקים להם.‬
‫אז החלטנו לעשות זאת לבד ובחרנו בדרך הזאת.‬
‫איבדנו את דרכנו, ועד היום יש לכך‬ ‫השלכות שאנחנו מתחרטים עליהן.‬
‫תאכל את הנקניקיות האלו?‬
‫לא.‬
‫כן.‬
‫חשבתי שאתה מסתכל עליי מוזר,‬ ‫אבל אתה רוצה רק את האוכל שלי.‬
‫אתה שותה קפה?‬
‫קפה? כן.‬ ‫-כן.‬
‫בסדר, בוא.‬
‫בוא נלך לשתות קפה.‬
‫זה חם.‬
‫אי אפשר לשתות קפה בכל מקום.‬
‫בדרך כלל, לכל אחד יש מקום‬ ‫שהוא שותה בו קפה, אוכל, וכו'.‬
‫ב"מקום", אתה מתכוון שזאת פינת הקפה שלך?‬
‫כן.‬
‫אנחנו שותים קפה כאן.‬
‫טוב, אז אמרת‬ ‫שהתחלתם להיות מעורבים בפשע מאורגן.‬
‫עזרו לי להבין מה זה אומר.‬
‫אחרי המלחמה, אפשר היה להשיג דברים רבים,‬
‫כמו כלי נשק, ממש כמו היום.‬
‫גם היום אפשר למצוא‬ ‫עסקאות טובות לכל מיני כלי נשק,‬
‫כמתנה.‬
‫שנינו הקמנו קבוצות פשע.‬ ‫-כן.‬
‫הוא משלו ואני משלי.‬
‫איימנו עליהם כדי שיעבדו בשבילנו.‬
‫יום אחרי יום, אני רוצה דבר כזה ואחר,‬
‫וכל יום אתה שוקע בזה עמוק יותר ויותר.‬
‫זה אף פעם לא הספיק. כאן זה נקרא תאוות בצע.‬
‫ועד כמה הכלא שינה אותך, סאמי?‬
‫הרבה מאוד.‬
‫נהגתי להגיב באימפולסיביות,‬
‫אבל אני חושב אחרת עכשיו,‬ ‫ומבין שלמעשים יש השלכות.‬
‫בעבר, אהבתי להילחם. זה היה בדם שלי.‬
‫עכשיו אני יודע שכל מריבה תסתיים בעונש.‬
‫אז עכשיו אני חושב לפני שאני פועל.‬
‫שני אנשים מעניינים ופתוחים מאוד.‬
‫החיים שלהם, במידה מסוימת,‬ ‫הם מורשת המלחמה שהתחוללה כאן,‬
‫כי הייתה להם גישה לכלי נשק,‬
‫ואז הם השתמשו בנשק הזה כדי לשדוד.‬
‫תקופת שהותם בכלא אפשרה להם להרהר בחייהם,‬
‫והם אומרים שהם כבר לא אותם אנשים‬ ‫שאחרים פחדו מהם בעבר.‬
‫- היום החמישי -‬
‫הפרס האולטימטיבי‬ ‫על התנהגות טובה בזניצה הוא‬
‫מעבר לאזור בכלא‬
‫שלא מזכיר כמעט בית סוהר,‬ ‫ולשם אני הולך הבוקר.‬
‫יש אנשים שיתארו את זה כ"תנאים פתוחים".‬
‫אפשר לראות מכוניות, הולכי רגל,‬ ‫ובתי מגורים של אנשים‬
‫מהאזור הזה של בית הסוהר.‬
‫יש עדיין חיבור לעולם שבחוץ.‬
‫מהתנאים האלו נהנים אסירים שמצייתים לחוקים,‬
‫וכאלו שעומדים לפני שחרור.‬
‫זה מקום מושלם לבדוק בו‬
‫אם בית הסוהר באמת משנה לתמיד אסירים.‬
‫היי.‬
‫שלום.‬
‫שלום. אני רפאל.‬
‫ומה השם שלך?‬ ‫-מירזה.‬
‫מירזה. אז זה אולם ההתעמלות?‬
‫כל אחד יכול להשתמש בו?‬
‫כל מי שנמצא כאן יכול להשתמש בו.‬
‫בוא.‬
‫אתה ואני?‬
‫אם תפסיד, תצטרך לשלם על הקפה.‬
‫מירזה היה חבר בארגון פשע בסגנון המאפיה‬
‫והורשע בשורה של עבירות,‬
‫אבל ישוחרר בקרוב חזרה לרחובות.‬
‫זה טוב. זה נחמד ומרגיע.‬
‫כולם נהנים כאן.‬
‫מסודר ונקי כאן.‬ ‫כל החבר'ה האלו הם בחורים טובים.‬
‫הם אוהבים ספורט, הם מתאמנים,‬ ‫עובדים ויש להם משפחות.‬
‫זה כמו גן עדן כאן.‬
‫איך זוכים להגיע לכאן?‬
‫בהתנהגות טובה. בעבודה.‬
‫זה המקום הכי טוב,‬ ‫אבל צריך שכל כדי להגיע לכאן.‬
‫בכלא צריך להילחם.‬
‫אבל עם הזמן, האדם משתפר‬ ‫ומבין שעדיף להיות כאן‬
‫מאשר בבידוד, ואז הוא נרגע.‬
‫כשתסיים את האימון, אוכל לראות‬ ‫איפה אתה ישן, איפה התא שלך?‬
‫בסדר, אין בעיה.‬ ‫-תראה לי.‬
‫בסדר. רק אחליף בגדים.‬
‫הוא בחור גדול.‬
‫אבל אני לא מרגיש מאוים.‬ ‫הוא נראה די ידידותי.‬
‫בסדר.‬
‫מכאן.‬
‫מה נשמע? זה השותף החדש שלי לתא.‬
‫נוף יפה, נכון?‬
‫כן.‬
‫בסדר. תודה.‬
‫אח"מ.‬
‫אדם חשוב מאוד.‬
‫הנה.‬
‫מעניין מאוד.‬
‫אז יש שניים? שני אנשים ישנים בחדר הזה?‬
‫היה לי שותף לחדר,‬
‫עד שהוא עשה טעות וזרקו אותו מפה.‬
‫האסירים באגף הזה‬ ‫עדיין נתונים תחת השגחה כבדה,‬
‫ואסור להם לטעות אם הם רוצים להישאר כאן.‬
‫מירזה הקפיד לפעול על פי החוקים,‬
‫אבל האם הוא השתנה באמת?‬
‫ספר לי קצת על הזכויות.‬
‫אתה מקבל, למשל,‬
‫חמישה ימי חופשה בחודש,‬
‫כדי לבדוק אם אתה מוכן לשחרור.‬
‫זו זכות גדולה.‬
‫אחרי חמשת הימים האלו,‬ ‫אני משתדל מאוד לא לעשות משהו מטופש.‬
‫ספר על על הפשע שבגללו נכלאת.‬
‫היית מעורב בסמים, בשוד?‬
‫לא סמים.‬
‫אף פעם לא סמים.‬
‫בסדר. לא סמים.‬
‫רק סחטנות.‬ ‫-קצת סחטנות.‬
‫אתה מגן על אנשים כדי שלא יפגעו בהם.‬
‫כשהם מתנגדים ולא רוצים,‬ ‫אתה עושה כל מה שאתה יכול‬
‫כדי שהם יסכימו.‬
‫מעשים רבים כאלו…‬
‫על חלקם נשפטתי, על חלקם לא.‬
‫אז אני מי שאני.‬
‫אוכל להגיד לך מה הכי עזר לי בכלא?‬
‫זה מה שיכול לעזור.‬
‫הקוראן.‬
‫אללה היקר, הקוראן, האסלאם.‬
‫כשאשתחרר, אסע לאירופה‬
‫כי בוסניה ענייה.‬
‫אין כאן כסף.‬
‫אירופה מלאה בכסף, אז יהיה יותר כסף בשבילי.‬
‫ומה תעשה כדי להרוויח כסף?‬
‫מה שעשיתי קודם.‬
‫ככה זה בחיים. כך אני בוחר וכך אני אמשיך.‬
‫לא אשתנה לעולם.‬
‫למה שתודה בזה בפניי?‬
‫כי אני כן. אני לא כמו כל הפחדנים האחרים.‬
‫אני איש של הרחוב.‬
‫בית הסוהר לא שינה אותי.‬ ‫הוא רק יכול להקצין אותי יותר.‬
‫הוא טיפוס שיכול להתהפך ברגע.‬
‫הוא אומר שכשישתחרר,‬ ‫יחזור לסגנון חייו הקודם.‬
‫כלומר, אפשר להציע תוכניות שיקום בלי סוף,‬
‫אבל הם לא ישתנו עד שהם לא יהיו מוכנים לכך.‬
‫- היום השישי -‬
‫זהו יומי האחרון בכלא זניצה.‬
‫יש כאן רוצחים רבים,‬
‫אבל לפני שעזבתי,‬
‫הוזמנתי לפגוש‬ ‫את הפושע הידוע לשמצה ביותר אולי כאן.‬
‫מובילים אותי לאחד האגפים‬ ‫המוגבלים ביותר בבית הסוהר,‬
‫שהאסירים בו…‬
‫האסירים מוחזקים בו להגנתם,‬
‫או כדי להגן על אסירים אחרים.‬
‫האיש שאני עומד לפגוש…‬
‫נחשב מסוכן מאוד,‬
‫ואמרו לי שהוא ביצע כמה פשעים מחרידים,‬
‫אז אני חושש קצת.‬
‫שלום.‬
‫יסמינקו?‬
‫כן.‬
‫כן? רפאל.‬
‫נעים להכיר.‬
‫יסמינקו ישרביץ' נשלח‬ ‫לאחד המאסרים הארוכים ביותר‬
‫שבית משפט בוסני גזר אי פעם.‬
‫אין בבוסניה מאסר עולם,‬ ‫אבל נגזרו עליו 42 שנה.‬
‫הוא ריצה 16 עד כה.‬
‫אילו פשעים ביצעת?‬
‫רציחות.‬
‫רצח אחד התבצע בשנת 2000.‬
‫והשניים האחרים,‬
‫השני התבצע ב-2003, והשלישי ב-2004.‬
‫כמה אנשים הרגת?‬
‫ארבעה.‬
‫שניים מהם נרצחו בגלל כסף,‬ ‫זה כל מה שאני יכול לומר.‬
‫אחד הפשעים הוא רצח אכזרי של אישה בת 71‬
‫שנרצחה בביתה בשוד תכשיטים וכסף מזומן.‬
‫פשעיו של ישרביץ'‬ ‫קרו שנים אחרי מלחמת בוסניה.‬
‫הוא אפילו הצטרף לכוחות שמירת השלום‬
‫שהוצבו כאן באותה עת.‬
‫אבל במקום לשמור על השלום,‬ ‫הוא הרג שוב ושוב תמורת כסף.‬
‫הרצח שהזכרת משנת 2000‬
‫היה קשור לתפקידך כשומר שלום?‬
‫זה היה אדם שהיה…‬
‫כתב שטח בזמן המלחמה.‬
‫שני אנשים שכרו את שירותיי‬ ‫כדי שאשיג צילומים‬
‫ואקח אותם מהאיש שהרגתי בסוף.‬
‫ספר לי מיהו יסמינקו בלי קשר לפושע שהורשע.‬
‫הייתי עובד ציבור,‬
‫ואז בחרתי בדרך הפשע. זאת הייתה הטעות שלי.‬
‫אני לא מסוכן. אני לא אלים.‬
‫אני רוצח במובן מסוים, אבל גם לנו יש לב.‬
‫אני עשוי מבשר ודם, בדיוק כמוך.‬
‫המשפחות של האנשים שהרגת,‬
‫האנשים שאהבו אותם,‬
‫איך אנשים מבינים את זה?‬
‫באמת עשיתי את זה.‬
‫אני יודע שדבר לא יכול לפצות‬
‫על בן המשפחה שנרצח.‬
‫גם אם היו מטילים עליי עונש מוות,‬
‫זה לא יחזיר את האנשים שהרגתי.‬
‫קיבלת עונש מאסר ארוך מאוד.‬
‫אתה חושב שתשתחרר אי פעם מהכלא?‬
‫אפשר להגיד ש…‬
‫בעוד שנתיים-שלוש‬ ‫ארצה מחצית מזמן המאסר שלי.‬
‫אני מקווה‬
‫שאהיה בריא בגופי ובנפשי‬
‫כשהשחרור שלי יגיע.‬
‫עם הרבה מהאנשים שפגשתי,‬
‫אפשר לתת הקשר למעשים שלהם.‬
‫אם זה בגלל המלחמה או העוני.‬
‫אבל אי אפשר למצוא הקשר‬ ‫לאדם שהרג ארבעה אנשים.‬
‫אולי הוא מסוג האנשים שאסור לשחרר לעולם.‬
‫לפני שאעזוב את כלא זניצה,‬
‫אני רוצה לשאול את מנהל הכלא, רדזו קאריץ',‬
‫עד כמה הוא חושב שנוהלי הכלא,‬ ‫שחלקם רגועים וחלקם קשוחים מאוד,‬
‫עוזרים לשנות לטובה פושעים.‬
‫אני פוגש אותו באגף חדש לגמרי בבית הסוהר,‬
‫שחלק מהאסירים יועברו אליו בקרוב.‬
‫המטרה היחידה שלי היא לפתח אמון עם האסירים,‬
‫והתפקיד המרכזי של בית הסוהר,‬ ‫היעד שהצלחנו להשיג,‬
‫הוא לשנות את חייהם של האסירים.‬
‫כשאתה נותן במישהו אמון, תאמין לי,‬
‫רוב האסירים, איכשהו, עומדים במילה שלהם‬
‫טוב יותר מרוב האנשים בחוץ,‬ ‫מרוב האזרחים הרגילים.‬
‫באשר לאלו שרוצים לעשות בעיות‬ ‫ולא מכבדים את החוקים,‬
‫אם הם לא רוצים לעזור לעצמם,‬ ‫ההנהלה לא יכולה לעזור להם.‬
‫עד כמה הכלא מצליח לצמצם פשיעה חוזרת?‬
‫במילים אחרות, כמה אסירים משתחררים‬ ‫ואז חוזרים לבית הסוהר?‬
‫לפי מה שראיתי, רוב האסירים‬
‫שמשתחררים על תנאי‬
‫מתביישים מאוד לחזור לבית הסוהר.‬
‫להיהפך לאנשים הגונים‬ ‫ולשכוח מהמעשים הרעים שלהם,‬
‫זה קשה מאוד, אבל יש לנו יותר ויותר אסירים‬
‫שמקבלים את צורת החשיבה הזאת‬ ‫ומתקדמים בכיוון חיובי.‬
‫כשאני עוזב את כלא זניצה,‬ ‫אלדין עדיין בבידוד.‬
‫אני מקווה שהוא יצליח איכשהו להשתחרר‬
‫ממעגל ההתנהגות ההרסנית שהוא לכוד בו.‬
‫לאלוויס ולאחיו סאמי‬ ‫נותרו עוד שנים רבות בכלא‬
‫לפני שהם יוכלו להעמיד למבחן‬ ‫את השינויים שעברו עליהם לטענתם.‬
‫פגשתי מאחורי החומות האלו‬ ‫כמה מהפושעים המסוכנים ביותר בבוסניה.‬
‫לא קל לנסות להניע אותם לשנות את דרכם,‬
‫אבל אין לי ספק שבכלא זניצה‬
‫עושים מה שאפשר כדי להשפיע.‬
‫אבל בהתחשב באתגרים המורכבים‬ ‫שהמדינה הזאת עדיין מתמודדת איתם,‬
‫יש גבול למה שהם יכולים לעשות.‬
‫תרגום כתוביות: דנה סבן‬